Ужо задоўга да пачатку выбароў было зразумела, якія “ашаламляльныя” будуць іхныя вынікі. У выбарчыя камісыі дапусьцілі толькі 0,07% непрадстаўнікоў улады. Гэнае магло азначаць толькі адное: рэжым не дапусьціць да падліку галасоў нікога з чужых. І пры ўсім большасьць няўладных кандыдатоў не была зарэгістраваная, у зацугляных прэсе, радыё й тэлебачаньні пра выбары амаль не згадвалася: усё прэзыдэнт, прэзыдэнт, прэзыдэнт... Падчас перадвыбарчае кампаніі, 16 верасьня, была брутальна разагнаная акцыя выбарцоў.